CELEX: E2021P0005
Language: sl
Date: 2021-12-08 00:00:00
Title: Zahtevek za svetovalno mnenje Sodišča Efte, ki ga je 8. decembra 2021 vložilo okrožno sodišče Héraðsdómur Reykjavíkur v zadevi Anna Bryndís Einarsdóttir proti islandskemu ministrstvu za finance (Zadeva E-5/21) 2022/C 153/07

7.4.2022   
            
            
               SL
            
            
               Uradni list Evropske unije
            
            
               C 153/13
            
         
      Zahtevek za svetovalno mnenje Sodišča Efte, ki ga je 8. decembra 2021 vložilo okrožno sodišče Héraðsdómur Reykjavíkur v zadevi Anna Bryndís Einarsdóttir proti islandskemu ministrstvu za finance
      (Zadeva E-5/21)
      (2022/C 153/07)
      Okrožno sodišče v Reykjaviku (Héraðsdómur Reykjavíkur) je 8. decembra 2021 pri Sodišču Efte vložilo zahtevek za svetovalno mnenje v zadevi Anna Bryndís Einarsdóttir proti islandskemu ministrstvu za finance, ki ga je tajništvo Sodišča Efte prejelo 13. decembra 2021, in sicer glede naslednjih vprašanj:
      Ali člen 6 Uredbe (ES) št. 883/2004 o koordinaciji sistemov socialne varnosti (glej tudi člen 21(3) Uredbe) zavezuje državo, ki je del EGP, da pri izračunu plačil v zvezi z materinskim/očetovskim dopustom izračuna referenčni dohodek na podlagi skupne plače osebe na trgu dela v celotnem Evropskem gospodarskem prostoru? Ali je v nasprotju z navedeno določbo in načeli Sporazuma EGP (glej na primer člen 29 Sporazuma EGP), če se upoštevajo samo skupne plače osebe na domačem trgu dela?